Kære 3.z,

Dagens modul er desværre også virtuelt, men I kan snart ånde lettet op: Om en god uges tid får I en ung og frisk vikar, der ikke bærer rundt på en til tider generende og krævende bowlingkugle i maven. Når det så er sagt, så ville jeg aldrig afvikle to virtuelle moduler i træk i en klasse, hvis ikke jeg var sikker på, at I fagligt set var klar til at bygge videre på den forudgående viden. Og det er I helt og aldeles klar til! Faktisk blev jeg meget glad og en kende overrasket over jeres flotte arbejde i sidste modul – I er en lidt stille klasse til tider, men det viser sig, at selv de mest stille af jer har et højt fagligt niveau. Fyld gerne meget mere fremover i den daglige undervisning!

Dagens modul er lige til at gå til. I skal først løse en repetitionsopgave, derefter lytte til en ScreenCast om hellenistisk tid, lave guldnoter til hellenistisk tid og en lynhurtig analyse af to skulpturer.

Det praktiske: I må gerne arbejde i små grupper. I afleverer som en opgave i Lectio. Vi ses på fredag, hvor vi rykker frem til romersk tid, men vi kommer også til at repetere og snakke om vores virtuelle moduler.

Rigtig god og old’eren fornøjelse 😊

**Opgave 1:** Repetition af arkaisk og klassisk tid. Udfyld de tomme felter i nedenstående lille skriv.

I arkaisk tid er skulpturen \_\_\_\_\_\_\_, hvilket betyder, at formen er forenklet og skabelonagtig. Den er \_\_\_\_\_\_\_, da den er lavet til at skulle ses forfra og er meget stillestående. Den arkaiske \_\_\_\_\_\_, ung mand, er også meget \_\_\_\_\_\_, da han nærmest kan klappes sammen på midten. Den arkaisk \_\_\_\_\_, ung kvinde, er påklædt og holder ofte \_\_\_\_\_\_\_ frem i ofring. Begge har \_\_\_\_ smil og \_\_\_\_\_\_ øjne. Håret ligner \_\_\_\_\_.

I klassisk tid begynder skulpturerne at stå i \_\_\_\_\_\_\_, hvor der dannes en s-kurve i kroppen. Kvindens tøj bliver klæbende og formerne tydelige, hvilket kaldes \_\_\_\_\_\_. I senklassisk tid portrætteres \_\_\_\_\_\_\_ nøgen. De klassiske skulpturer har et ophøjet, nærmest udtryksløst udtryk i ansigtet, kaldet \_\_\_\_\_\_\_. De klassiske skulpturer er stadig idealistiske, men de er også mere \_\_\_\_\_\_\_\_\_ end i arkaisk tid. Mandeskulpturen er fortsat ikke påklædt, men \_\_\_\_\_\_\_\_\_\_. Deres hår ligner nogle gange en \_\_\_\_\_\_, der er sat på toppen af hovedet.

**Opgave 2:** Lyt til ScreenCast om hellenistisk tid, der ligger på modulet. ScreenCasten er ca. 15 min. lang.

**Opgave 3:** Udfyld nedenstående GULDNOTER til hellenistisk tid.

1. Hvad sker der henimod slutningen af klassisk tid?
2. Hvordan ser kroppen ud i hellenistisk barok-stil?
3. Hvad er karakteristisk i hellenistisk rokoko-stil?
4. Hvordan ser kroppen ud på realistisk portræt?
5. Hvad betyder det, at en skulptur er realistisk fremfor idealistisk?
6. Hvad sker der med ansigtets træk og udtryk i hellenistisk tid?
7. Hvorfor ophører hellenistisk tid og hvad sker der med Hellas?

**Opgave 4:** Hvordan kan du se, at de to nedenstående skulpturgrupper er fra hellenistisk tid? Og hvilken hellenistisk stil afspejler de og hvorfor?

|  |  |
| --- | --- |
| Hvordan kan du se, at skulpturgruppen er fra hellenistisk tid?Hvilken hellenistisk stil? | Hvordan kan du se, at skulpturgruppen er fra hellenistisk tid?Hvilken hellenistisk stil? |
| **Afrodite og Pan**Billedresultat for afrodite og pan | **Laokoon-gruppen**Billedresultat for laokoon |